ვებსტერის უნივერსიტეტი

ვებსტერის უნივერსიტეტი (ლათ. Webster University) — კერძო უნივერსიტეტი, რომლის მთავარი კამპუსი მდებარეობს მისურის შტატში, შეერთებულ შტატებში. ვებსტერის უნივერსიტეტს აქვს ათობით ფილიალი, ლოკაციებია აშშ-ს, ევროპის, აზიისა და აფრიკის ქვეყნებში. ისტორია კოლეჯი დაარსდა 1915 წელს ლორეტოს დების მიერ, სწორედ ამიტომ უწოდეს ლორეტოს კოლეჯი (ლათ. Loretto College). კოლეჯი წარმოადგენდა კათოლიკე ქალთა კოლეჯს, მდინარე მისისიპის დასავლეთით. 1924 წელს კოლეჯის სახელი შეიცვალა და დაერქვა ვებსტერის კოლეჯი (ლათ. Webster College) სენატორ დანიელ ვებსტერის პატივსაცემად. ხოლო 1962 წელს კოლეჯში პირველი მამაკაცი სტუდენტები მიიღეს. ვებსტერის კოლეჯი იყო პირველი კათოლიკური კოლეჯი შეერთებულ შტატებში, რომელიც მთლიანად საერო კონტროლქვეშ აღმოჩნდა. 1983 წელს ვებსტერის კოლეჯს სახელი შეეცვალა და დაერქვა „ვებსტერის უნივერსიტეტი“ (ლათ. Webster University). ვებსტერის უნივერსიტეტი მონაწილეობდა სენტ-ლუისის რასობრივი ინტეგრაციის ბრძოლებში. 1940-იანი წლების დასაწყისში, ადგილობრივმა მღვდელებმა, გააპროტესტეს სეგრეგაციონისტული პოლიტიკა ქალაქის კათოლიკურ კოლეჯებსა და ეკლესიურ სკოლებში. 1943 წელს ვებსტერის კოლეჯმა მიიღო შავკანიანი ქალი — მერი ალოიზ ფოსტერი და ამით გახდა ქალაქის პირველი კათოლიკური კოლეჯი, რომელმაც რასობრივი ინტეგრაცია ჩაატარა. 1943 წელს არქიეპისკოპოსმა ჯონ ჯ. ლენონმა ხელი შეუშალა ამ სტუდენტის ჩარიცხვას პირადად ლორეტოს დებთან ლაპარაკით. 1944 წლის თებერვალში აფრო-ამერიკულმა გაზეთმა, Pittsburgh Courier-მა, აღმოაჩინა ლენონის საქციელი და გამოაქვეყნა გაზეთის პირველ გვერდზე ვებსტერის ინციდენტი. 1944 წლის ზაფხულში, ლენონის სეგრეგაციონისტული პოლიტიკის მიმართ საზოგადოების უარყოფითმა რეაქციამ გამოიწვია სენტ-ლუისის უნივერსიტეტს რომ დაიწყო აფრო-ამერიკელი სტუდენტების მიღება. 1945 წლის შემოდგომაზე, ვებსტერის კოლეჯმა უნივერსიტეტში მიიღო აირინ თომასი, კათოლიკე აფრო-ამერიკელი ქალი სენტ-ლუისიდან, რომლიც მუსიკის სპეციალობის განხრით სწავლობდა. 1960-იან წლებში სკოლამ გაწყვიტა კავშირი ჰქონოდა კათოლიკურ ეკლესიასთან. სკოლის მაშინდელმა პრეზიდენტმა, ჟაკლინ გრენანმა, უარი თქვა რელიგიურ აღთქმებზე და გააგრძელა ინსტიტუციის ხელმძღვანელობა, რამაც ფაქტობრივად გახადა საერო ინსტიტუტი. აკადემიური საქმიანობა კოლეჯებში შედის: ჰუმანიტარულ და სოციალურ მეცნიერებათა კოლეჯი ჯანმრთელობისა და მეცნიერების კოლეჯი ლი გერდინის სახელობის სახვითი ხელოვნების კოლეჯი ჯორჯ ჰერბერტ უოლკერის ბიზნესისა და ტექნოლოგიების სკოლა კომუნიკაციების სკოლა ვებსტერის უნივერსიტეტი აკრედიტებულია უმაღლესი განათლების აკრედიტაციის კომისიის მიერ. პროგრამებს აკრედიტაციას ანიჭებენ სპეციალიზებული აკრედიტორები, მათ შორის: კოლეჯების ბიზნეს სკოლებისა და პროგრამების ასოციაცია (ACBSP), მუსიკალური სკოლების ეროვნული ასოციაცია (NASM), მედდების ეროვნული ლიგა (NLN), აკრედიტაციის საბჭო (COA), მასწავლებელთა განათლების აკრედიტაციის ეროვნული საბჭო (NCATE), მისურის საწყისი და საშუალო განათლების დეპარტამენტი და სერტიფიცირებული კონსულტანტების ეროვნული საბჭო. 2023 წელს, ვებსტერის უნივერსიტეტს U.S. News & World Report-მა მისცა 22-ე ადგილი რეგიონულ უნივერსიტეტებს შორის. პარტნიორობა ვებსტერის უნივერსიტეტი ინარჩუნებს პარტნიორობას კონფუცის ინსტიტუტს პეკინის ენისა და კულტურის უნივერსიტეტთან. 2019 წელს აშშ-ის სენატორმა ჯოშ ჰოლიმ ვებსტერის უნივერსიტეტს სთხოვა, რომ დაეხურა კონფუცის ინსტიტუტი. კამპუსი ვებსტერის უნივერსიტეტის ბევრი კამპუსი მდებარეობს სამხედრო ბაზების მახლობლად. ზოგი კი სხვადასხვა მეტროპოლიტენთან ახლოს. საერთაშორისო კამპუსები მდებარეობს რამდენიმე ევროპულ ქვეყანაში, მათ შორის შვეიცარიაში, ავსტრიაში, საქართველოსა და ნიდერლანდებში; ზოგი ასევე მდებარეობს აზიაში, მაგალითად, ტაშკენტში, უზბეკეთში, ტაილანდსა და ჩინეთში. გარდა საკუთარი საერთაშორისო კამპუსებისა, ვებსტერის პარტნიორია უნივერსიტეტები, რომლებიც დაფუძნებულნი არიან მათი ინტერესების მომცველ ქვეყნებში. მაგალითად, ვებსტერის სამაგისტრო სკოლა 2015 წლამდე თანამშრომლობდა რიჯენტსის უნივერსიტეტ ლონდონთან (ლათ. Regent's University London), ვებსტერი ინარჩუნებს ურთიერთობას კანსაის უნივერსიტეტთან, ოსაკა, იაპონია, ასევე ურთიერთობა აქვს Universidad Autónoma de Guadalajara-სთან, რომელიც მდებარეობს გვადალახარაში, მექსიკაში. ახლო წარსულში ვებსტერმა დაიწყო საზღვარგარეთ სწავლის პროგრამა საბერძნეთში. 2015 წელს ვებსტერმა გამოაქვეყნა სტატია ტაილანდის კამპუსში არსებული პრობლემები, სადაც საუბარი იყო ობიექტების არაადეკვატურობასა და სტუდენტებსა და ადმინისტრაციას შორის უარყოფით დამოკიდებულებაზე. მაგრამ ანგარიშში აღნიშნული იყო კამპუსის დადებითი მხარეებიც- კარგი განათლება, ფინანსური სტაბილურობა და ნახსენები იყო რომ დასაქმება, მარკეტინგი და მისაღები გამოცდების სამართლიანობა კამპუსის ძლიერი მხარეებია. სპორტი სპორტული გუნდები მონაწილეობენ NCAA დივიზიონ III-ში და სენტ-ლუისის კოლეჯთაშორის სპორტულ კონფერენციაში (SLIAC). მამაკაცების სპორტი: ბეისბოლი; კალათბურთი; გოლფი; ფეხბურთი; ჩოგბურთი; მძლეოსნობა ქალების სპორტი: კალათბურთი; ფეხბურთი; ჩოგბურთი; მძლეოსნობა; ფრენბურთი 2012 და 2013 წლებში ვებსტერის ბეისბოლის გუნდმა მონაწილეობა მიიღო დივიზიონ III მსოფლიო სერიაში და მეხუთე ადგილი დაიკავა. 2015 წელს მათ ისევ მიიღეს მონაწილეობა დივიზიონ III მსოფლიო სერიაში. მიაღწიეს რეგიონალურ ჩემპიონატამდე 2014 წელს, მაგრამ დამარცხდნენ პირველივე რაუნდში. მთავარი ლიგის პიჩერი ჯოშ ფლემინგი თამაშობდა ვებსტერისთვის. ჟუჟა პოლგარის ჭადრაკის ცენტრი (SPICE) ვებსტერის ჭადრაკის გუნდმა მოიგო უფრო მეტი ეროვნული ტიტული ვიდრე ნებისმიერმა სხვა კოლეჯის გუნდმა ქვეყანაში და 2012 წლიდან უწყვეტად აქვს #1 რეიტინგი. 2025 წლის აპრილში, ვებსტერის ჭადრაკის გუნდმა მოიპოვა თავისი მეშვიდე ეროვნული ჩემპიონობა. 2013, 2014, 2015, 2016, 2017 და 2023 წლებში ვებსტერმა მოიგო ეროვნული ტიტული. SPICE დააარსა ჭადრაკის გრენდმასტერმა და ვებსტერის უნივერსიტეტის პროფესორმა, ჟუჟა პოლგარმა. ჟუჟა იყო ვებსტერის ჭადრაკის გუნდის მთავარი მწვრთნელი 2012 წლიდან 2021 წლამდე. გუნდის ამჟამინდელი მწვრთნელი, ლიემ ლე, არის ვებსტერის კურსდამთავრებული და წვლილი შეიტანა ჭადრაკის გუნდის პრეზიდენტის თასის გამარჯვებებში ზედიზედ ოთხი წლის განმავლობაში, 2014 წლიდან 2017 წლამდე. იგი გახდა გრენდმასტერი მხოლოდ 15 წლის ასაკში და ამჟამად არის მე-20 რეიტინგის მქონე ჭადრაკის მოთამაშე მსოფლიოში. წარმატებებმა ჭადრაკში განაპირობა დამატებითი სპეციალობის შექმნა, ,,ჭადრაკი განათლებაში", ეს არის 18 საკრედიტო საათის სწავლა სხვადასხვა თემაზე: ჭადრაკის ისტორიაზე, ფსიქოლოგიაზე, სტრატეგიებზე და ჭადრაკის გლობალურ პერსპექტივაზე. სტუდენტური ცხოვრება ვებსტერის უნივერსიტეტს 2014 წლის შემოდგომაზე ჰყავდა 5 010 ბაკალავრიატის სტუდენტი და 17 190 მაგისტრანტი. ბაკალავრიატის კლასის საშუალო SAT ქულა იყო 1,194. საშუალო ACT ქულა იყო 24. სტუდენტები სასწავლებლად მოდიან 49 შტატიდან და 122-ზე მეტი ქვეყნიდან. სენტ ლუისში მდებარე ვებსტერის უნივერსიტეტში, გამოიცემა სტუდენტური გაზეთი სახელწოდებით „The Journal" და მუშაობს სტუდენტური რადიოსადგური სახელწოდებით „The Galaxy“. 2007 წელს The Galaxy ხელახლა გაიხსნა ონლაინ. ვებსტერის უნივერსიტეტს ასევე აქვს სხვა ელექტრონული საინფორმაციო გამოცემები, როგორიცაა „Webster Today“ და გამოცემები დეპარტამენტების მიხედვით. აღსანიშნავი ადამიანები ფაკულტეტი უნივერსიტეტის პროფესორები არიან: ჭადრაკის გრენდმასტერი ჟუჟა პოლგარი, მსახიობ/მოცეკვავე ლარა ტიტერი, მოცეკვავე ალისია გრაფ მაკი, პოეტი დევიდ კლიუელი, ვიდეო არტისტი Van McElwee-ს, პოლიტოლოგები დანიელ ჰელინგერი და იოჰანეს პოლაკი, გაერთიანებული ერების ქალთა მიმართ ძალადობის საკითხებზე სპეციალურ მომხსენებელი რაშიდა მანჯუს, აქტივისტი და მწერალი სულაკ სივარაკსა, ხმის ინჟინერი ბილ პორტერი, ჰოლოკოსტის მკვლევარი ჰარი ჯეი კარგასი და მისურის ყოფილ გუბერნატორი ბობ ჰოლდენი. კურსდამთავრებულები 2017 წლის მონაცემებით, იყო 190,000-ზე მეტი კურსდამთავრებული: ლოიდ ჯეიმზ ოსტინ III, შეერთებული შტატების თავდაცვის 28-ე მდივანი და არმიის ოთხვარსკვლავიანი გენერალი. ლუის ავილა, Purple Heart-ის ლაურეატი, ადაპტური სპორტსმენი და მომღერალი ჯონ ბოჩიერი, აშშ-ის კონგრესმენი. ან უოლში ბრედლი, ვისკონსინის შტატის უზენაესი სასამართლოს მოსამართლე. უილიამ ბროუდი, პულიცერის პრემიის მფლობელი რეპორტიორი The New York Times-სთვის. ნორბერტ ლეო ბიუცი, ტონის პრემიის მფლობელი მსახიობი. ეილინ კოლინზი, ასტრონავტი დებრა დრექსლერი, მხატვარი, ინსტალაციის არტისტი, კურატორი. მერი ელის დუაიერი-დობინი, სატელევიზიო პროდიუსერი. ნათან ლი გრეჰემ, მსახიობი და კაბარეს არტისტი სიდნი ემ გუტიერესი, ასტრონავტი. კლერენს ჰარმონი, სენტ-ლუისის ყოფილი მერი და პოლიციის უფროსი. ჯეინ ელენ აიბური, პოეტი და ხელოვნების პედაგოგი. არ ალან კინგი, სამხედრო ვეტერანი (პანამა და ერაყი) და წიგნის ავტორი – 2008 წლის უილიამ ე. კოლბის პრემიის გამარჯვებული. ჯენიფერ ლუისი, სატელევიზიო, კინოსა და თეატრის მსახიობი. სანდრა მანსური, დიზაინერი. მარშა მეისონი, ოთხჯერ ოსკარზე ნომინირებული მსახიობი. ჯერი მიჩელი, ტონის პრემიის მფლობელი ქორეოგრაფი და რეჟისორი. ლეინა ნგიენ, საინფორმაციო წამყვანი და სამჯერადი ემის ლაურეატი. რიჩარდ ოჯედა, ბრინჯაოს ვარსკვლავის ლაურეატი, შეერთებული შტატების არმიის ვეტერანი ავღანეთისა და ერაყის კონფლიქტებიდან და დასავლეთ ვირჯინიის შტატის სენატორი. რობ რიგლი, კომიკოსი, სატელევიზიო ვარსკვლავი და სპორტული კომენტატორი. როდერიკ როიალი, ბირმინგემის მერი, ალაბამა ფილის ჯეი უილსონი, აშშ-ის არმიის რეზერვის მე-5 მთავარი უფროსი ორდერის ოფიცერი და სამხედრო ქალთა მემორიალის პრეზიდენტი. სუსილო ბამბანგ იუდჰოიონო, ინდონეზიის პრეზიდენტი. რესურსები ინტერნეტში Athletics website List of Presidents of Webster University List of Webster University alumni სქოლიო